el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el es en en el en el el el el el el el el el el el el el en el en el en el en el en el en el en el en el en el en el es el en el en el en el en el el nb el el en el el el el el en el en
Όπως είναι γνωστό, η καναδική επιτροπή είχε εκφράσει την απειλή να μην συμμετάσχει στους Ολυμπιακούς αγώνες εάν διατηρηθούν στις αρχικές ημερομηνίες. Ο πρόεδρος της ΔΟΕ υπενθυμίζει με ειλικρίνεια ότι «σύμφωνα με τους όρους του Ολυμπιακού Χάρτη, κάθε εθνική Ολυμπιακή Επιτροπή είναι υποχρεωμένη να στείλει μια ομάδα στους Ολυμπιακούς Αγώνες. Αυτός ο κανόνας εφαρμόστηκε μετά από τα μποϊκοτάζ του 1980 και του 1984».
Ένα μέλος της ιαπωνικής οργανωτικής επιτροπής των Ολυμπιακών Αγώνων του Τόκιο, προειδοποίησε την περασμένη εβδομάδα ότι η εξέλιξη της πανδημίας του κορωνοϊού, εξακολουθεί να παραμένει άγνωστη, αφήνοντας να εννοηθεί, πως η διεξαγωγή των Αγώνων το καλοκαίρι του 2021 θα εξαρτηθεί σε καθοριστικό βαθμό από το τέλος της πανδημίας.
Απαντώντας στην αβεβαιότητα που επικρατεί, λόγω της πανδημίας του κορωνοϊού, ο Μπαχ είναι σαφής: «Μπορώ να καταλάβω πολύ καλά τι συμβαίνει και φυσικά την ανησυχία. Μπορώ να το καταλάβω βάσει της δικής μου εμπειρίας από το μποϋκοτάζ των Αγώνων του 1980 στη Μόσχα (όπου οι δυτικές χώρες δεν πήγαν στους Αγώνες που οργανώθηκαν στο σοβιετικό μπλοκ, στο πλαίσιο του Ψυχρού Πολέμου). Ξέρω πόσο επικεντρωμένοι είναι οι αθλητές ακριβώς πριν από τους Αγώνες. Η μόνη απόφαση που θα μπορούσαμε να λάβουμε νωρίτερα θα ήταν η ακύρωση και κανένας από τους εκπροσώπους αθλητών από όλο τον κόσμο που συμμετείχαν στην τηλεδιάσκεψη, δεν το ήθελε».
Η αναβολή των Ολυμπιακών Αγώνων επηρεάζει επίσης άμεσα τα οικονομικά πολλών μικρών ομοσπονδιών και μικρών Εθνικών Ολυμπιακών Επιτροπών (NOC), οι οποίες εξαρτώνται από την οικονομική αρωγή της ΔΟΕ, με σχεδόν ζωτικό τρόπο. Οι συμφωνίες που διέπουν τη διανομή κεφαλαίων καλύπτουν κανονικά μια διοργάνωση Ολυμπιακών Αγώνων και στη συνέχεια θα ανανεωθούν στο τέλος του έτους.